Fakta om trepartsaftalen

Omkring 400 millioner kroner til en omstillingsfond, der skal give ufaglærte og faglærte mulighed for på eget initiativ at efter- og videreuddanne sig.

Bedre muligheder for læse-, skrive- og regneundervisning samt en pulje på 100 millioner kroner til at øge kendskabet til mulighederne for at få undervisningen. Nye fag i it og engelsk.

Takster til skolerne hæves, så AMU-området tilføres 280 millioner kroner til at styrke kvaliteten i tilbuddene. Derudover afsættes en kvalitetspulje til AMU på 140 millioner kroner til skolerne.

Opsparingen i virksomhedernes indbetalinger til VEU-godtgørelse anvendes dels til omstillingsfonden til efter- og videreuddannelse, dels til tilbagebetaling på 680 millioner kroner til virksomhederne i 2017. Desuden gøres VEU-bidraget fleksibelt, så ubalancer undgås fremadrettet

Kilder: Regeringen.dk.